title: Iqtisodiyotni raqamlashtirish sharoitida buxgalteriya hisobi, iqtisodiy tahlil va auditni xalqaro standartlar asosida rivojlantirish muammolari va istiqbollari - bet 206
text: 426
  kapital investisiyalarni hisobga oluvchi schyotlar» deb nomlash to‘g‘ridir. Mazkur
  schyotning aynan shunday nomlanishi uning maqsad va maqomini to‘g‘ri ifoda
  etadi, deb o‘ylaymiz. Chunki aynan shu nomdagi schyotning mavjudligi va uning
  yuritilishi korxonada yuz berayotgan yangilanishlarni, bir tomondan, muhim jarayon
  sifatida aks ettirishga, ikkinchi tomondan esa ularga kiritilgan kapital investisiyalar
  hisobini yuritishga imkon beradi.
  Ikkinchidan,
  fikrimizcha, zamonaviylashtirish jarayonlari va ularga kiritilgan
  kapital investisiyalarni hisobga oluvchi schyotlar tizimi tarkibiga kiruvchi schyotlar
  davlatimiz siyosatida belgilangan innovasion jarayonlarning barcha yo‘nalishlari,
  chunonchi, yangi obektlar qurish, mavjud obektlarni kengaytirish, rekonstruksiya
  qilish va obodonlashtirish, zamonaviy asbob-uskunalar, texnika va texnologik
  liniyalar, biologik aktivlar va boshqa turdagi yangi asosiy vositalarni xarid qilish,
  shuningdek, mos ravishda ularga kiritilgan kapital investisiyalarni bevosita aks
  ettirishga mo‘ljallangan bo‘lishi lozim. Aynan ushbu talabdan kelib chiqib,
  bizningcha, amaldagi 0800-«Kapital qo‘yilmalarni hisobga oluvchi schyotlar»
  tizimini tarkibi, maqomi va nomlanishi bo‘yicha restrukturizasiya qilish (o‘zgartirish)
  maqsadga muvofiqdir. Korxonani zamonaviylashtirish jarayonlari va ularga
  kiritiladigan kapital investisiyalar hisobi uchun biz tomonimizdan tavsiya etilayotgan
  barcha schyotlar maqomiga ko‘ra aktiv, doimiy, balans schyotlar hisoblanadi,
  shuningdek, ularning har biriga aniq maqsad va vazifalar yuklatiladi.